malgratcomunicacio.cat - Portal multimèdia de l'Ajuntament de Malgrat de Mar - Els comerciants del poble diuen NO a l'àrea comercial d'Escultor Clarà
Els comerciants del poble diuen NO a l'àrea comercial d'Escultor Clarà
L'Associació de Comerciants de Malgrat ha decidit per unanimitat defensar el NO a la campanya per la consulta sobre el model d'àrea comercial que els inversors proposen desenvolupar a Escultor Clarà. Els comerciants exigeixen, a més, que totes les formacions polítiques representades a l'Ajuntament donin a conèixer el seu posicionament abans de la consulta, que es farà els dies 20, 21 i 22.
14-07-2017 / 13:32:28
17-07-2017 / 09:44:08
Els comerciants van prendre la decisió de defensar el NO a l'àrea comercial que es proposa a Escultor Clarà ahir en assemblea. L'Associació de Comerciants de Malgrat detalla en un comunicat que el posicionament és unànime. L'entitat també fa una crida a la participació dels ciutadans i ciutadanes del poble a la consulta i es compromet a implicar-se de manera activa en la campanya. En aquest sentit, demana que se celebri un debat públic amb la participació dels partits i entitats que han demanat fer campanya, és a dir, la mateixa Associació de Comerciants de Malgrat, Junts per Malgrat, ERC, PDecat i CUP.
Per altra part, l'associació exigeix el posicionament, abans de la consulta, de totes les formacions polítiques representades a l'Ajuntament i mostra "la voluntat de participar en un procés de reflexió seriós i efectiu sobre el creixement sostenible i equilibrat del poble".
consulta àrea comercial Escultor Clarà Associació de Comerciants de Malgrat
ENTREVISTA | Olga Cuesta, presidenta Associació de Celíacs de Catalunya
Malgrat de Mar impulsa el seu primer procés participatiu per al presssupost del 2018